Jelaskan Sajarah dari Real Betis dalam bahasa jawa

Rikala taun 1907, sekelompok pelajar akademi militèr lan fakultas kadhokteran saking Escuela Politécnica, kanthi resmi ndhirikaken Sevilla Balompié. Cikal bakal tim punika kawiwitan taun 1904 ing pundi kelompok pelajar punika sampun miwiti main bal-balan kanthi kala mangsa. Para juru main wiwitan tim punika asalipun sakin sapérangan kulawarga antawisipun: kulawarga Hermosa, Wesolousky, Castillo, Cáscales lan Gutiérrez ingkang migunakaken kostum kanthi warni biru-pethak. Présidhèn angka 1 saking klub inggih punika Juan del Castillo Ochoa lan kapten ingkang kapisanan –ingkang ugi ngrangkep minangka pelatih-, rikala taun 1914, inggih punikaManuel Ramos Asencio. Nalika taun-taun wiwitan klub punika ngalami wola-wali gantos markas saking calle Alfonso XII (1907-1909), ke Federico de Castro (1910-1911) lan dhateng Jerónimo Hernández (1912-1914).

Nama kesebelasan ingkang kapilih déning lare-lare enem punika ngambaraken pamanggih ingkang kepéngin nentang prabawa bal-balan Inggris: “Sevilla BALOMPIÉ” (saderengipun gadhah nama, “España Balompié”). Klub kadhaptar kanthi resmi minangka satunggaling organisasi ing tanggal 1 Fèbruari 1909.

Boten dangu sasampunipun punika, “Balompié” saged kasil dados tim pisanan ingkang dados juara Piala Sevilla taun 1910, lan minangka juara bertahan dumugi taun 1913. Tim punika ugi partisipasi kompetisi Piala Andalusia ingkang kawiwitan taun 1910 lan dipunundhang saperlu ndhèrèk Piala Spanyol, nanging wonten pepalang dana.

Rikala taun 1909 jumeneng Betis Foot-ball Club, ingkang minangka pecahan saking Sevilla Foot-ball Club.